પ્યોંગયાંગ- ઉત્તર કોરિયાના નેતા કિમ જોંગ ઉને ફરી એક વખત અમેરિકા પર શાબ્દિક પ્રહાર કર્યા છે. કિમ જોંગે જણાવ્યું કે, ‘પ્રતિકૂળ તાકતો કોરિયન લોકોનો વિનાશ કરવા ઈચ્છે છે’. ઉલ્લેખનીય છે કે, અમેરિકા નોર્થ કોરિયા પર પ્રતિબંધ લાગૂ કરીને પરમાણુ કાર્યક્રમને લઈને પ્યોંગયાંગ પર દબાણ બનાવવા પ્રયાસ કરી રહ્યું છે. નોર્થ કોરિયાના લીડર કિમ જોંગ ઉન અને અમેરિકના પ્રેસિડેન્ટ ડોનાલ્ડ ટ્રુમ્પ વચ્ચે આ વર્ષે સિંગાપોરમાં ઐતિહાસિક બેઠક યોજાઈ હતી. પરંતુ ત્યારથી બન્ને દેશઓ વચ્ચે સંબંધો સુધરવાની દિશામાં કોઈ ખાસ પ્રગતિ નથી જણાઈ રહી. અને ઉત્તર કોરિયાએ તેમના ઉપર સંપૂર્ણ અણુ નિઃશસ્ત્રીકરણ કરવા માટે અમેરિકા પર ગેંગસ્ટર જેવી ભૂમિકા ભજવવાનો આરોપ લગાવ્યો છે.